เอลิซาเบธ เฟลชแมน ผู้บุกเบิกรังสีเอกซ์ชาวอเมริกัน (ค.ศ. 1899)
**เอลิซาเบธ เฟลชแมน-อัชไฮม์** (อังกฤษ: Elizabeth Fleischman-Aschheim; 5 มีนาคม ค.ศ. 1867 – 3 สิงหาคม ค.ศ. 1905) เป็นนักรังสีการแพทย์ชาวอเมริกันซึ่งถือเป็นผู้บุกเบิกรังสีเอกซ์ เฟลชแมนเป็นผู้หญิงคนแรกที่เสียชีวิตจากผลของการทำงานกับรังสีเอกซ์

ชีวิตช่วงแรก
------------

เอลิซาเบธ เฟลชแมน เกิดที่เทศมณฑลเอลโดราโด รัฐแคลิฟอร์เนีย (อาจเป็นที่เมืองแพลเซอร์วิล) เมื่อวันที่ 5 มีนาคม ค.ศ. 1867 โดยเป็นลูกสาวของผู้อพยพชาวยิวจากออสเตรีย แคทเธอรีน เลอซันสกี ซึ่งเป็นแม่ของเธอเกิดที่ปรากและมีสมาชิกในครอบครัวหลายคนที่เป็นแพทย์ในที่ตอนนี้คือสาธารณรัฐเช็ก ส่วนเจค็อบ เฟลชแมน ซึ่งเป็นพ่อของเธอเป็นคนทำขนมปัง โดยเอลิซาเบธเป็นหนึ่งในลูกที่มีอยู่ทั้งหมดห้าคน

โดยใน ค.ศ. 1876 ครอบของเธอครัวย้ายไปอยู่ที่ซานฟรานซิสโก ซึ่งพ่อของเอลิซาเบธ ทำงานเป็นคนทำขนมปังเป็นอาชีพแรก และต่อมาก็กลายเป็นพ่อค้าขายของกระจุกกระจิกและซิการ์ต่าง ๆ เอลิซาเบธ เฟลชแมน เข้าเรียนที่ไฮสกูลสตรี และลาออกในปีสุดท้ายของเธอเมื่อ ค.ศ. 1882 เพื่อช่วยสนับสนุนครอบครัวของเธอ จากนั้นเธอเรียนหลักสูตรการทำบัญชีกับการจัดการสำนักงาน และครั้งหนึ่งเธอทำงานเป็นคนทำบัญชีที่ฟรีดแลนเดอร์แอนด์มิเทา ผู้ผลิตชุดชั้นในซานฟรานซิสโก

เมื่อแม่ของเธอเสียชีวิต เฟลชแมนย้ายไปอยู่กับน้องสาวของเธอ เอสเทล ซึ่งแต่งงานกับแพทย์และศัลยแพทย์ชาวอังกฤษ ไมเคิล โจเซฟ เฮนรี วูล์ฟ เฟลชแมนทำงานในสำนักงานการแพทย์ของวูล์ฟในฐานะคนทำบัญชี ที่ซึ่งเขาได้แบ่งปันและสนับสนุนความอยากรู้ในเทคโนโลยีใหม่ทางการแพทย์ของรังสีเอกซ์

ผู้บุกเบิกรังสีเอกซ์
--------------------

ใน ค.ศ. 1896 เฟลชแมนได้อ่านการค้นพบที่ยิ่งใหญ่ของวิลเฮล์ม เรินต์เกน ในด้านการถ่ายภาพรังสีเอกซ์ที่เวียนนา ประเทศออสเตรีย ที่ชื่อ "การค้นพบภาพถ่ายครั้งใหม่" ซึ่งจุดประกายความสนใจของเธอในการถ่ายภาพรังสี ในเดือนสิงหาคม ค.ศ. 1896 ธอเข้าร่วมการบรรยายในที่สาธารณะและนำเสนอเกี่ยวกับอุปกรณ์รังสีเอกซ์โดยอัลเบิร์ต ฟาน เดอร์ เนลเลน ในซานฟรานซิสโก ต่อมาในปีนั้น เธอลงทะเบียนเรียนในโรงเรียนวิศวกรรมฟาน เดอร์ เนลเลน และเรียนหลักสูตรวิทยาศาสตร์ไฟฟ้า โดยส่วนหนึ่งได้รับอิทธิพลจากการบรรยายของฟาน เดอร์ เนลเลน และกำลังใจจากพี่เขยผู้เป็นแพทย์

เมื่อสำเร็จหลักสูตรการศึกษา เธอยืมเงินจากพ่อของเธอเพื่อจัดซื้อเครื่องรังสีเอกซ์ และรังสีทรรศน์ เฟลชแมนแสดงความสนใจอย่างรวดเร็ว และมีความเชี่ยวชาญในส่วนเครื่องมือต่าง ๆ ที่จำเป็นในการผลิตรังสีเอกซ์

ภายใน ค.ศ. 1897 หนึ่งปีหลังจากการค้นพบรังสีเอกซ์โดยเรินต์เกน เธอได้ก่อตั้งห้องปฏิบัติการรังสีเอกซ์ที่ซัตเตอร์สตรีต ในซานฟรานซิสโก ที่นั่นเธอได้ตรวจคนไข้ในนามของแพทย์ท้องถิ่น ซึ่งงานนี้ต้องใช้ความเชี่ยวชาญทั้งด้านกายวิภาคและการถ่ายภาพเพื่อให้ได้ภาพที่ชัดเจน

ในปี ค.ศ. 1898 หนังสือพิมพ์อเมริกันรายงานผลงานของเธอในการขายอาหารที่ค้าขายในเชิงพาณิชย์ด้วยรังสีเอกซ์ เพื่อตรวจหาว่ามีหรือไม่มี "การปลอมปน" จากสิ่งเจือปน นอกจากนี้ เธอยังเริ่มถ่ายภาพรังสีเอกซ์ของสัตว์และวัตถุทั่วไป เช่น ภายในรองเท้า

ภาพบนฟิล์มรังสีเอกซ์โดยเอลิซาเบธ เฟลชแมน จากกะโหลกศีรษะของพลทหาร จอห์น เกรตเซอร์ จูเนียร์ แสดงกระสุนที่ติดอยู่ในสมอง
ในเดือนธันวาคม ค.ศ. 1898 เธอเริ่มให้บริการในฐานะผู้ถ่ายภาพบนฟิล์มรังสีเอกซ์ให้แก่กองทัพบกสหรัฐ ซึ่งได้ส่งทหารที่ได้รับบาดเจ็บจากเขตสงครามแปซิฟิกของสงครามสเปน–อเมริกา กลับไปยังสหรัฐผ่านทางซานฟรานซิสโก

ผลของรังสีและการเสียชีวิต
-------------------------

เฟลชแมนเป็นคนที่สองและเป็นผู้หญิงคนแรกที่เสียชีวิตเนื่องจากการได้รับรังสีเอกซ์ หลังการเสียชีวิตของคลาเรนซ์ ดาลลี ซึ่งเป็นนักเป่าแก้วชาวอเมริกันและผู้ช่วยทอมัส เอดิสัน ในงานรังสีเอกซ์ ผู้ที่เสียชีวิตเมื่อปีก่อน

สิ่งพิมพ์และการอ้างอิง
----------------------

* Fleischman, Elizabeth. (1898). Description of Plates: Plate LV: American Frog. *Archives of the Roentgen Ray*. 3(2): 62.
* Borden, William Cline, & Sternberg, George Miller. (1900). *The Use of the Röntgen Ray by the Medical Department of the United States Army in the War with Spain*. Washington, D.C. Government Printing Office.
* Senn, Nicholas. (1900). The X-ray in Military Surgery. *Philadelphia Medical Journal*. 5: 36–37.

อ้างอิง
-------

1. 1 2 3  "Elizabeth Fleischmann - A Tribute". *www.cla.purdue.edu*. คลังข้อมูลเก่าเก็บจากแหล่งเดิมเมื่อ 2020-08-11. สืบค้นเมื่อ 2019-11-08.
2. ↑  "No. 923: Elizabeth Fleischmann". *www.uh.edu*. สืบค้นเมื่อ 2019-11-08.
3. 1 2  Brown, P (1995-02-01). "American martyrs to radiology. Elizabeth Fleischman Ascheim (1859-1905). 1936". *American Journal of Roentgenology*. **164** (2): 497–499. doi:10.2214/ajr.164.2.7839997. ISSN 0361-803X.
4. ↑  Editor. (1895). *Langley's San Francisco Directory*. Page 604.
5. ↑  Palmquist, Peter E. (1990). Elizabeth Fleischmann: A Tribute. Elizabeth Fleischmann: Pioneer X-Ray Photographer (exhibition catalogue). Judah L. Magnes Museum. Berkeley, California.
6. ↑  "Elizabeth Fleischman-Aschheim: Heroic Jewish Radiologist of San Francisco – JMAW – Jewish Museum of the American West" (ภาษาอังกฤษแบบอเมริกัน). สืบค้นเมื่อ 2019-11-08.
7. ↑
8. ↑  Editor. (30 January 1896). Roentgen's System Tested. *San Francisco Call*. Volume 79. Number 61. San Francisco.
9. ↑  Editor. (23 February 1896). The Rontgen Rays. *San Francisco Chronicle*. Page 10.
10. ↑  Editor. (14 August 1896). Professor Van der Naillen's Powerful Apparatus From France. *San Francisco Call*. 80(75): 10.
11. ↑  Brown, Percy. (1936). American Martyrs to Science through the Roentgen Rays. Charles C. Thomas. Springfield, Illinois.
12. ↑  Spirt, Beverly A. & Randall, Patricia A. (1995). Radiologic history exhibit. The role of women in wartime radiology. *RadioGraphics*. 15(3), 641-652.
13. 1 2  Spirt, B A; Randall, P A (1995-05-01). "Radiologic history exhibit. The role of women in wartime radiology". *RadioGraphics*. **15** (3): 641–652. doi:10.1148/radiographics.15.3.7624569. ISSN 0271-5333. PMID 7624569.
14. ↑  "X-rays turned on the cupboard, Elizabeth Fleischman (1898)". *The San Francisco Call*. 1898. p. 23. สืบค้นเมื่อ 2017-11-06.
15. 1 2  Rebekah, Burgess Abramovich (Winter 2015). "Elizabeth Fleischmann-Aschheim". *Hektoen International Journal*. **7** (1).
16. ↑  Sansare, K; Khanna, V; Karjodkar, F (February 2011). "Early victims of X-rays: a tribute and current perception". *Dentomaxillofacial Radiology*. **40** (2): 123–125. doi:10.1259/dmfr/73488299. ISSN 0250-832X. PMC 3520298. PMID 21239576.

แหล่งข้อมูลอื่น
---------------

* Girls' High School in San Francisco เก็บถาวร 2017-01-03 ที่ เวย์แบ็กแมชชีน
* Van Der Naillen's School of Engineering